Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 396

12. évfolyam Nyomdaipari szakmacsoportos alapozó ismeretek 96 óra Nyomdaipari szakmacsoportos alapozó gyakorlatok 160 óra Elmélet és gyakorlat 256 óra NYOMDAIPARI SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Nyomdaipari szakmacsoportos alapozó ismeretek tanításának célja a szakmacsoportban a tanulók pályaválasztásának elõsegítése, szakmacsoport tevékenységformáinak és technológiáinak megismertetése. A tananyag feldolgozása adjon lehetõséget a tanulók tapasztalatainak rendszerezésére, értékelésére, elemzésére. A tevékenységek sokszínû, tartalmas, aktív tanulói magatartást és tanulási élményeket is eredményezõ bemutatásával keltse fel a tanulók érdeklõdését a szakmacsoport iránt, bizonyítsa be számukra annak gazdasági jelentõségét, hosszú távú fejlõdõképességét. Keltse fel az érdeklõdést a szakmacsoport elméleti alapjai iránt, mutassa be az egyes munkakörökben végzett mu nkatevékenységeket, járuljon hozzá a tanulók egyéni életpályájának reális megtervezéséhez. Alakítsa ki a szakmacsoportot megalapozó természettudományi szemléletet, készítsen fel a szakmacsoportos alapozó gyakorlatokra. A természettudományi tantárgyak tananyagára építve a tantárgy fejlessze, formálja a tanulók mûszaki szemléletét. Fejlessze a tanulók kreativitását, logikus gondolkodását, célirányos mûszaki feladatmegoldó képességét. Tegye képessé a tanulókat az ok-okozati összefüggések feltárására. Alakítsa ki a tanulókban a pontos és minõségi munkavégzés igényét, a környezettel szembeni felelõsségérzetet, a lényegmegragadó képességet és a berendezések, eszközök szakszerû, gondos használatának, kezelésének igényét. Neveljen a szakmai tevékenységekkel kapcsolatban tudatos, felelõsségteljes magatartásra, alakítsa ki a tanulókban a termékkel kapcsolatos felelõsségérzetet. A mûszaki pályák világának megismertetésével segítse elõ a tanulók megalapozottabb pályaválasztását. Az Anyagismeret ismertesse meg a tanulókkal az anyagok tulajdonságait, felhasználhatóságukat. A mûszaki ábrázolás alapjai fejlessze a tanulók térlátását, térszemléletüket, vizuális kultúrájukat. Készítse elõ a tanulókat a szakmai tantárgyak tanulásához szükséges ábrázolási ismeretek elsajátítására. Biztosítson lehetõséget a tanulóknak képességeik szélesebb körû kibontakoztatására, a tanárnak a tanulói érdeklõdés felkeltésére és a tehetség felkutatására. A nyomdászat története oktatásának célja, hogy a tanulók általános képet kapjanak az emberiség által felhalmozott vizuális kultúráról, ismerjék meg az egyetemes mûvészettörténet korszakait, ismerjék meg a nyomdászat történetét, a régi magyar nyomdák munkáit és a híres magyar nyomdászok munkásságát. A Mértékrendszerek, számítások oktatásának célja, hogy a tanulók ismerjék meg a szakmában használatos mértékrendszereket, egymás és a méterrendszer közötti összefüggéseit. A Nyomdaipari anyagismeret oktatásának célja, hogy a tanulók ismerjék meg a felhasználásra kerülõ anyagok tulajdonságait, környezetvédelmi hatásait, a velük szemben támasztott követelményeket. A színtan alapjai oktatásának célja, hogy a tanulóknak segítsen feltárni a színek hatásait a mindennapi életben, fejlõdjön a tanulók vizuális kultúrája. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen a gondolkodás, az önálló ismeretszerzés és alkalmazás képessége, a kreativitás. Fejlõdjön vizuális érzékelésük, szépérzékük, vizuális kultúrájuk, a szóbeli, az írásos és a képi kommunikációs képességük, a szakmán túlmutató általános mûveltségük. Fejlessze a szóbeli és írásos mûszaki kommunikációs képességeket, a rajzi készségeket. A tanulók a szóbeli kommunikációban törekedjenek a feldolgozott témákhoz kapcsolódó szakkifejezések szabatos és helyes használatára, írásos munkáikban, rajzfeladataikban az igényes külalakra. A tantárgyi tevékenység során szokjanak hozzá a tanulók a számítástechnikai eszközök használatához. Alakuljon ki a tanulókban az önálló tanulás, feladatmegoldás igénye, érezzék meg a tanulási eredmények, sikerek értékét, örömét. Alakuljon ki, fejlõdjön, erõsödjön meg a tanulók saját munkájukkal kapcsolatos igényessége, munkájuk legyen átgondolt, célszerû, eredményes. A tantárgyi tevékenység során folyamatosan erõsödjék a tanulási és szakmai motiváció. Alakuljon ki a reális önismeret, váljon tudatos döntéssé a pályaválasztás. Ismerjék meg a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlõdjön, erõsödjön a szakmacsoporthoz való kötõdés. Fejlessze a tanulókban a nyomdatermékek ismeretét, megbecsülését és szeretetét, tudatosuljon bennük a nyomd ászat hatása a népek sorsára és az egész emberiség haladására. Készítse fel a tanulókat a mûszaki dokumentáció értelmezésére és alkalmazására, legyenek képesek önállóan egyszerûbb feladatok megoldására. Tegye tájékozottá a tanulókat azokban a kémiai ismeretekben, amelyek szükségesek a nyomdai alapanyagok kiválasztásához, valamint a különbözõ nyomdatermékek elõállításához és tulajdonságaik, nyomtatás közbeni viselkedésük megértéséhez. Keltse fel a tanulók érdeklõdését a korszerû technológiák, anyagok iránt. Ismerjék, értsék meg a színek többféle definícióját, legyenek tisztában a színlátás, színérzékelés mechanizmusával, ismerjék meg a színelméletek fejlõdését.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes